b'\n_START_ARTICLE_\nAkra\n_START_PARAGRAPH_\nAkra (Accra) je glavno mesto Gane. Mesto je administrativno, komunikacijsko in gospodarsko sredi\xc5\xa1\xc4\x8de dr\xc5\xbeave. Mesto ima univerzo, razvito industrijo ter mednarodno letali\xc5\xa1\xc4\x8de Kotoka; je glavna to\xc4\x8dka za izvoz kakava in zlata.\n_START_SECTION_\nGeografija\n_START_PARAGRAPH_\nAkra le\xc5\xbei v neposredni bli\xc5\xbeini 0 stopinjskega poldnevnika in 0 stopinjskega vzporednika, ob obali Gvinejskega zaliva. Z avtocesto je povezana z glavnim pristani\xc5\xa1kim mestom Temo, z \xc5\xbeeleznico pa je povezana \xc5\xa1e s Takoradijem in Kumasijem._NEWLINE_Ima nekaj manj kot 4.000.000 prebivalcev.(2011)\n_START_SECTION_\nZgodovina\n_START_PARAGRAPH_\nAkro je ustanovilo ljudstvo Ga v 15. stoletju kot sredi\xc5\xa1\xc4\x8de trgovine s Portugalci, ki so v mestu zgradili trdnjavo. Jedro sedanjega mesta se je razvilo okoli angle\xc5\xa1ke utrdbe Jamestown in nizozemske utrdbe Ussherstown. Konec britansko-a\xc5\xa1antskih vojn leta 1877 je Akra postala glavno mesto britanske kolonije Zlate obale. Ob potresih 1862 in 1939 je bil dobr\xc5\xa1en del mesta poru\xc5\xa1en._NEWLINE_Izgredi v Akri leta 1948 so spro\xc5\xbeili kampanjo za neodvisnost Gane, ki je vodila v gansko revolucijo in neodvisnost leta 1957._NEWLINE_Leta 1958 je bila v mestu prva konferenca afri\xc5\xa1kih neodvisnih dr\xc5\xbeav.'